**JOHN FENN**

Az „Ez Természetfölötti” mai műsorában: Tudtad, hogy a szellemi embered tud ízlelni, tapintani, szagolni, látni és hallani? John Fenn részese volt egy természetfölötti átélésnek, amikor maga a Messiás jelent meg neki és arra tanította, hogyan aktiválhatja az öt szellemi érzékét.

**SID**: Hello. Sid Roth vagyok. Isten hozott világomban, ahol a természetfölötti természetes! Mielőtt adásba kerültünk volna, már éreztem Isten hatalmas jelenlétét. Ez a mai műsor rendkívüli lesz, tele csodákkal! Vendégem, John Fenn, akinek volt egy csodálatos átélése Jézussal. Jézus személyesen tanította arra, hogyan aktiválja az öt – nem természetes, hanem szellemi – érzékszervét. Ez Mexikóban történt. Amikor John megkapta ezt a kijelentéssel teli tanítást Jézustól – ennél jobbtól nem is lehetne - a szellemi érzékszervek megnyílásáról, természetes következmény, hogy meg is nyíltak a szellemi érzékszervei és akárhová megy, ezt át tudja másoknak is adni. Ezért beszélek erről ennyire lelkesen! De John, veled sem csak úgy, a semmiből történt ez. Isten már régóta készített téged erre. Már fiatalemberként nagyon meg akartad érteni, hogy a Bibliában szereplő emberek szellemi érzékei hogyan léptek működésbe.

***JOHN****: Így van. Igazából az egész az Atya keresésével indult, mikor saját édesapám elhagyott bennünket. Már négy évvel azt megelőzően újjászülettem, és nagyon akartam az Úr érintését, közösségben lenni az Atyával, és emiatt különösen az Ószövetséget tanulmányozva azt láttam, hogy Ádám és Éva teljesen tisztán és világosan bele láttak egyszerre a szellemi és a fizikai világba is. Amikor Ádámot az Úr az Éden kertjébe helyezte, Évát testéből vette ki, tehát megláttam azt, amint mindketten képesek voltak szemlélni a szellemi és a természetes világot is, egyszerre. Majd elolvastam a 2Királyok 6-ot, ahol Elizeus próféta, akit körülvett az asszír sereg és a szolgája ettől nagyon megijedt, ő pedig csak annyit mondott: „Uram, nyisd meg a szemeit, hogy lássa, amit én látok!”*

**SID**: Nagyon tetszik ez a mondat: „Nyisd meg a szemeit, hogy lásson!”

***JOHN****: „Nyisd meg a szemeit!” Hát épp ez történt velem is, ezalatt az átélés alatt. És ez elkezdett formálni és alakítani. 16 éves voltam amikor újjászülettem és az Apostolok cselekedetei jelentették számomra a normális kereszténységet. Rengeteg átéléseim voltak angyalokkal is.*

**SID**: Én is csupán csak „normális” szeretnék lenni. És szerintem te magad is, aki nézel most bennünket! John, valaki kapott egy ismeret beszédét amikor meg akartad érteni a gyógyulást és tudtad, hogy az az ismeret beszéde neked szól. Mesélj arról az első emberről, akiért valaha imádkoztál.

***JOHN****: Két, vagy három hónapon át jött elém az a szó, hogy „kijelentés” a gyógyulással kapcsolatosan. Azonban gyakorlati szinten még sem működött. Szóval, egyik vasárnap este, amikor még csak tinédzser voltam, az ifi vezetőnk, aki szintén maga is csak tini volt, kapott egy ismeret beszédét. Azt mondta: „Az Úr tanítani fog valamit a gyógyulásról és itt az idő alkalmazni is!” Azonban én nagyon féltem. És bár csupán 10-en, vagy 12-en voltunk együtt a nappaliban, mégis nagyon izgulni kezdtem. Majd azt vettem észre, hogy a kezem fölemelkedett és egy másik fiatal, akinek gerincferdülése volt, épp ott volt ezen az alkalmon. Az ifi vezető azt mondta: „Itt az idő, hogy meggyógyuljon! Gyógyítsd meg” A fiatal lány, akiért imádkoznom kellett, szintén eléggé izgult...*

**SID**: De te biztos jobban izgultál, mint ő...

***JOHN****: Igen, így van! Az egyik válla alacsonyabban volt, mint a másik és amikor arra kértem, hogy forduljon meg és csupán újjheggyel érintettem a derekát, majd végig fölfelé a gerincét és csupán annyit mondtam: „A Jézus nevében, gyógyulj meg!” és hátraléptem. Olyan volt, mintha egy terrier széttépett volna egy patkányt. Mintha valami rántott volna a gerincén és csak hallottunk egy reccsenést ahogy végigment a gerincén és ő kiegyenesedett, mindkét válla egy szintben volt és ő teljes extázisba esett az örömtől. Hajolgatott le-föl, oldalra...*

**SID**: És mi történt eközben ezzel a fiatalemberrel – veled?

***JOHN****: Azt gondoltam, ez nagyon jó! Valójában akkora kenet volt attól kezdve, jó két hétig, hogy bármely betegre rátettem a kezem, mind meggyógyult.*

**SID**: Isten azt is kijelentette neked, hogy ez csak az előkép volt. Magyarázd ezt el.

***JOHN****: Így van. Két héttel később imádkoztam a szomszédért, aki beütötte a könyökét az ajtóba, édesanyámért, aki megütötte a lábát és nagyon fájt neki, és meggyógyultak. De a gyógyulás csupán két hétig működött és utána megszűnt. Imádkoztam: „Atyám, mi ez az egész?” Majd Ő erre azt mondta: „Csak egy ízelítőt adtam neked abból, amiben később járni fogsz.”*

**SID**: És hadd mondjam el nektek, ma már ténylegesen ebben jár. Meséld el nekünk a Navajo indián pásztor esetét.

***JOHN****: Igazából akkor láttam először az Urat. Ez ’86 áprilisában volt. Én fizetés nélküli segédpásztor voltam ekkor, és hátul ültem feleségemmel és a gyerekekkel, mert a legkisebb gyermekünk még csecsemő volt. Dicsőítés alatt csukva volt a szemem és fölemeltem a kezem, mialatt imádtam az Urat. Majd hirtelen, a fejem oldalra fordult, de különösmód, csupán szellemben, mert a fizikai testem ugyanúgy volt maradt. Ahogy szellemileg elfordítottam a fejem, láttam Jézust, amint a gyülekezet hátsó részében jár. Megállt a hátsó sorban és azt mondta: „Gyere velem!” Ez egy olyan szintű átélés volt, hogy egyszerűen nem tudtam volna megmondani, hogy most csupán szellemben vagyok ott, vagy fizikailag is. Csak egyszerűen elkezdtem sétálni a sorok között az első sor irányába, ahol ott volt ez a Navajo indián pásztor. Ő volt az egyetlen, aki ült a gyülekezetben a dicsőítés alatt. Jézus oldalra lépett és azt mondta: „Van számára egy üzenetem, melyre megkérlek, hogy add át neki!” Ő egy olyan pásztor volt, akit támogatott a gyülekezetünk, de csak látogatóban volt ott. Ránéztem és azt mondtam: „De hát Uram, te itt vagy!” Rám nézett és azt mondta: „Csak csináld!” Szóval, kinyújtottam a kezem, rátettem a pásztorra és előtört belőlem egy prófécia, mely igazából csak bátorítás és elismerés volt, hogy mennyire szereti őt az Úr. És ahogy ott voltam és mondtam ezt a próféciát, szép lassan abbamaradt úgy, mint amikor egy vízcsapot lassan zárnak el. Majd az Úr, aki kb. 180cm magas, én pedig majdnem 2 méter magas vagyok, olyan volt, mintha egybe olvadt volna velem és eltűnt bennem. Ekkor annyit mondott: „Fiam, soha ne felejtsd el, amikor valakire ráteszed a kezed az Én nevembem, ez olyan, mintha Én magam tenném a kezem arra az emberre!” Azonnal visszakerültem a testembe és ott álltam a feleségem mellett.*

**SID**: Szóval, ha jól értem, a szellemi embered kisétált a testedből, odament ehhez a pásztorhoz és prófétált neki.

***JOHN:*** *Pontosan így történt. Mint amikor Pál azt mondta: „Hogy testben –é, vagy testen kívül történt –e, nem tudom, amikor a Paradicsomban találtam magam.” Pont ilyen élmény volt. Csak onnan tudtam, hogy szellemben és nem testben voltam ott, mert a feleségemet megkérdezve ő azt mondta, hogy végig ott voltam mellette.*

**SID**: Hát, amikor majd visszajövünk szünet után megtudjuk, hogyan aktiválta az Izráel Messiása John Fenn szellemi érzékeit Mexikóban, és hogyan tanította meg arra, hogy kell aktiválni az öt szellemi érzékünket. (Mindjárt visszajövünk.)

**SID**: Hello. Sid Roth vagyok John Fenn-el. John Fenn-ek Mexikóban volt egy találkozása Izráel Messiásával, Jézussal. Mondd el mit láttál, és mi történt.

***JOHN****: Nos, a saját dolgommal voltam elfoglalva. Ez valószínűleg a legfontosabb tudnivaló a sztoriban...*

**SID**: Nem voltál igazán „szellemi” éppen.

***JOHN****: Egyáltalán nem. Semmit nem „próbáltam” látni. Két barátommal voltam, akik előre mentek, én pedig csak kullogtam mögöttük. A lábam elé néztem, hogy a kövek közé lépve nehogy kibicsaklott bokával kelljen tovább mennem. Majd hirtelen, bennem belül, a szellemi emberemben hatalmas izgatottság lett. Nem idegesség, sokkal inkább lelkes izgalom lett úrrá rajtam. Nem tudtam az okát, miért van ez. Olyan érzés volt, mint amikor valaki érzi Isten jelenlétét, csak még annál is erősebb. Majd elkezdtem körbe fordulni és azt mondtam magamban: „Mi az, mi az?” Majd hirtelen azt éreztem a bensőmből feltörni: „Jézus az!” Ahogy ez történt, fölemeltem a fejem és megláttam Jézust, ahogy ott áll kb. 4 és fél méterre előttem. Teljesen elképedtem. Ránéztem és azt mondtam: „Mit csinálsz Te itt?”*

**SID**: Hát, én biztos nem ezt mondtam volna Neki, de folytasd csak.

***JOHN****: Meg voltam lepődve... Erre Ő: „Eljöttem, hogy betöltsem a kis falu szükségeit.” Azt kérdeztem: „Tudok Neked segíteni?” Majd rám nézett és azt mondta: „Töltsd be a falu szükségeit!” Még más dolgokat is mondott, majd azt is, hogy „Meg akarlak tanítani arra, hogyan hallhatod meg az Atya hangját és hogyan ismerheted meg a Szellem útjait.” És elkezdett ott tanítani, kb. 45-50 percen keresztül. Elmagyarázott szellemi dolgokat, olyanokat is, melyekről korábban beszéltünk, hogy a szellemi emberünk igazából a bennünk lévő örökkévaló részünk. A szellemünk, együtt a lelkünkkel örökkévaló, mert amikor valaki például a Mennybe kerül, nem csak a szelleme, hanem a lelke is ott van a Mennyben. Ezt a Lukács 16 példája alapján magyarázta el, amikor meghalt a gazdag ember és Lázár. A gazdag ember a pokolban volt, míg Lázár a Paradicsomban, Ábrahám kebelén. Azt mondta: „a testük halott és el van temetve, de látták és hallották egymást, beszélgettek egymással. A gazdag ember vízet kért, hogy enyhítse szomját a kínzó lángok között.” Majd azt mondta: „Az érzékeid gyökere a szellemi emberedben van.” Különféle példákat említett az életemből, amikor csupán nem ismertem föl, pedig már ebben éltem azelőtt is. Azt hiszem, épp ez történik sok nézőnkkel is. Ahogy az Úr elkezdett erről beszélni és tanítani engem, rájöttem, hogy ez egy nagyon általánosan előforduló dolog. Hadd mondjak egy példát. Volt egy bolt, melyet ismertünk a feleségemmel, mert jártunk már ott korábban és azt éreztük, mintha valami nehéz súlyként nehezedre ránk ott. Felismertük, hogy ez egy rossz szellem. És az Úr felhozva ezt a példát azt kérdezte: „Honnan tudtátok ezt?” Erre én: „Mivel úgy ÉREZTÜK, hogy valami nem stimmel.” Azt mondta: „A Biblia ezt úgy nevezi, hogy szellemek megkülönböztetése, megítélése, vagy érzékelése. Az elméd figyelmes lesz arra, ami szellemi síkon történik.” És pontosan így is volt. Ahogy besétáltunk abba az üzletbe, az agyunkban amolyan „libikóka” érzés volt. A fizikai, külső érzékszervünkkel semmit nem éreztünk, de a belső, szellemi érzékszervünkkel fogtuk a szellemi atmoszféra adását.*

**SID**: Én is, ha például bemegyek egy olyan üzletbe, ahol New Age-el, vagy valami azzal hasonlóval foglalkoztak, szó szerint érzem azt. Vagy ilyen a boszorkányság, vagy varázslás.

***JOHN****: Így van. És arra mutatott rá, hogy ez abból következik, hogy a szellemi emberünk az, amely kapcsolatba lép a szellemvilággal. Más szavakkal, amikor az emberek olyat mondanak, hogy volt valami „előérzetük”, vagy valamit megéreztek, ez ugyanaz. Valakinek pedig békessége van valami felől, valakinek pedig rossz az előérzete. Ezek mind olyan dolgok, amikor a szellemi emberünk érzékel dolgokat a szellemvilágban. Ahogy tehát elkezdett az Úr tanítani ezekről, és láttam, ahogy végigvonult ez az egész életemen bizonyos értelemben, most azonban teljesen más dimenzióban, egy magasabb szinten kezdett el működni az Úr tanításai által. Például, az egyik olyan példa, melyet Jézus használt, a saját életéből volt, amikor a vérfolyásos asszony megérintette a ruhája szegélyét. A Lukács 8 elmondja nekünk, hogy emberek tömegei nyüzsögtek Jézus körül, nyomták, lökték, szorították, mégis megállt és azt kérdezte: „Ki érintett engem?” A tanítványok nem értették a kérdését, hogy mégis mit ért azalatt, hogy ki érintette, amikor mindenki érinti. De amit Ő mondott ezzel: „Nem, éreztem, hogy erő hagyta el a testem. Erő ment ki belőlem.” A nő félve jött előre elismerve, hogy ő volt az, és hogy meggyógyult. Az Úr azt mondta ezzel: „Képezned kell saját magad arra, hogyan működjenek és legyenek kifinomulva szellemi érzékeid! Figyeld meg, én hogy képeztem magam arra, hogy tudatában legyek mindannak, ami a szellememben zajlódott és ezért ÉREZTEM, hogy erő megy ki belőlem! Akarom, hogy te is képezd magad erre, hogy képes legyél ugyanerre!”*

**SID**: Rendelkezel a szellemek megkülönböztetésének ajándékával is, mellyel képes vagy belelátni a szellemi világba. Azt meg tudnád mondani, most mit látsz itt a stúdióban?

***JOHN****: Különféle angyalokat. És ez az ajándék úgy működik, hogy ezt nem én kezdeményezem. Ez a szellemek megkülönböztetésének ajándéka. Korábban amikor elmentünk ebédelni, láttam ott is egy angyalt. Sokszor kapok ismeret beszédét angyalokon keresztül és ez teljesen Igei. Néhányan nem értik ezt, de amikor például Kornéliusz házában is egy angyal jelent meg, aki beszélt hozzá, Jézus sírjánál is angyalok mondták el, hogy mi történt, instrukciókat adtak, tehát a kijelentés, vagy ismeret beszéde és a bölcsesség beszédének ajándékai is működtek rajtuk keresztül. Nagyon sokszor fordul elő, hogy emberekre különféle kijelentéseket az ismeret beszédén keresztül angyaloktól kapom és mindig azért, mert „az Atya akarja, hogy tudják azokat a dolgokat.”*

**SID**: Van saját angyalod?

***JOHN****: Van egy olyan, akit láttam is. 1986-ban, röviden az átélésem után láttam először és azóta már nagyon sokszor, ezalatt a 25 év alatt.*

**SID**: Mindig látod magad mellett az angyalodat?

***JOHN****: Nem állandóan, de gyakran. Nem megszokott, hogy több, mint egy hét teljen el anélkül, hogy látnám. Volt egy olyan eset egyszer, amikor két hét telt el úgy, hogy nem láttam ezt az angyalt. Majd hirtelen felbukkant és azt mondtam neki: „Hát te meg hol voltál?” Azt felelte: „Ugyanúgy, ahogy ti alszotok és felfrissültök, mi is megyünk Isten trónjához felfrissülni.” Azt mondtam: „Remélem minden rendben volt addig a két hétig, amíg távol voltál.” Majd nagyon komolyan rámnézett, mintha megbántottam volna ezzel, és azt mondta: „Soha el nem mozdulnék mellőled úgy, hogy nem gondoskodom helyettesítésről.”*

**SID**: Ez jó érzés.

***JOHN****: Igen, jó érzés. De ez ráébresztett arra is, hogy az ő perspektívájuk teljesen más, mint a mienk.*

**SID**: Nagyon tetszik, ahogy a szellemi érzékeket lehet aktiválni, melyre John hatalmas kenetet kapott. Volt egy mennyei átélése, melyet hamarosan meghallunk és titeket is le fog nyűgözni! (Mindjárt visszajövünk.)

**SID**: Hello. Sid Roth vagyok John Fenn-el. És vendégem, John, járt a Mennyben. Szent irígységet vált ki belőlem. Néhány dolog, melyet látott, biztosan benneteket is lenyűgöz majd. Meséld el nekünk a ’91-ben történt Mennyei átélésed.

***JOHN****: Megintcsak el voltam a magam dolgával, mire elkezdtem imádkozni a gyülekezetben. Egyedül voltam és térdre borultam az Úr előtt. Ahogy fölemeltem kezeimet, olyan látvány volt, mintha az angyalom karját láttam volna a levegőben könyöktől lefelé és azt mondta: „Fogd meg a kezem!” Ahogy megtettem, éreztem, ahogy elkezdek emelkedni, ki a testemből. Még jobban megragadtam a kezét és huss, mint akit kilőttek.*

**SID**: Féltél ettől a megtapasztalástól? Úgy értem, ez teljesen ismeretlen volt.

***JOHN****: Ismeretlen.*

**SID**: Ismeretlen vizeken evezés.

***JOHN****: Tudod, az Úr jelenléte olyan, hogyha még rossz hírt is közölne veled, abban is teljes békességet és szeretetet éreznél.*

**SID**: Értem.

***JOHN****: Szóval imádkoztam közben, de az agyamban megfordult, hogy „mi ez?” De annyira gyorsan haladtunk, hogy mire megfordultam volna, hogy lássam onnan fentről a gyülekezetünket és a kis városunkat, már annyira magasan voltunk, hogy a földet sem láttam, csak a felhőket, majd áthaladtunk a világűrön, óriási távolságon. Onnan lentről nézve az égbe, úgy gondolnánk, hogy amikor ott vagyunk a kellős közepén közelibbnek tűnik, pedig nem, mert hihetetlenül nagy. Körülnéztem ugyan, de óriási sebességre kapcsoltunk és ahogy fölnéztem, miközben még mindig az angyal kezét fogtam, hirtelen ott volt előttem egy hatalmas fal, amolyan 20-22 emeletes magas épületnek látszó valami. Ahogy a szélénél lehettünk, mindenféle épületeket és építészetet láttam, különböző korbelieket, hatalmas széles utcákat, majd keskenyebb utakat is, majd fűre érkezve landoltunk. A fű nagyobb volt, mint bokáig érő.*

**SID**: Milyen érzés volt?

***JOHN:*** *Nem is tudom meghatározni, milyen érzés volt, mert próbáltam az egészet bevenni. Nyugtató érzés volt, mégis annyira csodálatos és lenyűgöző, leírhatatlan szépségű. Jobb oldalunknál volt egy alacsonyabb fal, házak és hasonlók. Majd ott volt előttünk az Élet Folyója, ami kb. 15 méter széles lehetett, szélénél fű nőtt, meg fák és távolabb láttam hegyeket, és hasonlókat. Ami a legbűvöletesebb volt, hogy az egész hely vibrált, élt, mozgott Isten jelenlététől. Arra lettem figyelmes, hogy nagyon éles a látásom. Emlékszem például, ahogy ránéztem egy fára 500 méter távolságból és kiváncsian szemléltem a fa levelét, mivel kissé másképp nézett ki, mint a földön lévő fák és ahogy kigondoltam, hogy milyen jó lenne közelebbről is megnézni, a szemem mintha automatikusan rázummolt volna, élesebben, mint egy távcső, vagy teleszkóp. Eközben pedig hallottam valami gyönyörű zenét, mintha dúdolásznának a fák. Teljesen beleláttam a levél sejtjeibe is, és láttam, ahogy a molekulái vibrálnak. Arra jöttem rá, hogy minden egyes fa, növény más módon vibrált, olyan volt, mintha mindennek lenne valami saját frekvenciája és mind valami hangot ad ki magából. Mégis olyan harmóniában szólnak együtt, mint egy zenekar közös műve és áthatott mindenen.*

**SID**: Mint egy szimfónia.

***JOHN****: Mint egy szimfónia, teljes összhangban. Például a fű is adott ki egy bizonyos hangot magából, a különféle virágok is, a fák is – mindegyik ugyanúgy.*

**SID**: És mi a helyzet a háziállatokkal, melyeket láttál a Mennyben? Ez nagyon kiváncsivá tett.

***JOHN****: Az emberek sokszor megkérdezik, hogy vannak –e állatok a Mennyben. Ilyenkor emlékeztetem őket Illés történetére, aki tüzes szekerekkel vitetett a Mennybe, melyet lovak húztak, ill. Jézus is fehér lovon fog visszatérni a Mennyből. Volt egy vizsla-kutyánk, akit Abbynek hívtunk. Elnézést minden Abby nevű embertől, amiért a vizslakutyánkat így neveztük el, akit ’89 január 3-án elütött egy iskolabusz. Imádkoztunk és mivel még kicsik voltak a gyerekeink és nagyon sajnálták, mondtuk nekik, hogy a Mennyben várni fog majd ránk, mivel ha lovak vannak a Mennyben, miért ne lehetnének kutyák is. Most pedig, ahogy ott voltam a Mennyben, láttam, ahogy a fű között mozog valami – mivel a fű elég magas volt. És hirtelen felbukkant a folyó szélén Abby kutyánk, az aranyszörű vizsla együtt a kismajom háziállatkámmal, akit 14 éves koromban veszítettem el. Tillynek neveztem, kicsi mókus testű majom volt. Tilly Abby hátán volt, aki 15 métert ugrott egyszerre és azonnal ott termett mellettem és leült mellém. Ugyanúgy kint lógott a nyelve, mint régen. Most azonban nem azért, mert el lett volna fáradva, hanem csak mert ő kutya. Rámnézett és értettem a gondolatait, azt kérdezte, „hol van Bart és a fiúk?”*

**SID**: Tehát tudunk majd kommunikálni velük a Mennyben.

***JOHN****: Én is épp ezt mondtam. Ránéztem az angyalomra és ahogy ránéztem már válaszolt is: „A Mennyben hozzáférésünk van Atyánk korlátlan ismeretéhez és erre szükségünk is van, mert ott az ottani törvények érvényesülnek.” Tudod Josephus írásaiban, aki egy zsidó történész volt, azt mondta: „Ádám és Éva is tudott beszélni az állatokkal.” Hiszem, hogy Ádám Isten természetfölötti erejében élt és járt, rendelkezett az ismeret beszédével és hozzáférése volt Isten ismeretéhez.*

**SID**: Tudod, ami lenyűgöző számomra az, hogy amikor John beszél, megnyílik a Menny, mint amikor kinyitnak egy ablakot. A Menny ablaka nyílik ki. Mesélj egy ilyen alkalomról, amikor így kinyílt, és hogy mi történt.

***JOHN****: Gyakran megesik ez szolgálat közben, de ekkor különösképpen volt ott egy hölgy, aki elvesztette férjét egy évvel azt megelőzően. Hirtelen azt láttam, hogy az angyalom odaállt mellé. Azt kérdeztem tőle: „Mit csinálsz te itt?” Erre ő: „Az Atya azt akarja, hogy tudjon valamit ez a hölgy.” Majd hirtelen megjelent a szobában egy hatalmas ablak. Úgy nézett ki, mint egy TV képernyő, vagy valami ahhoz hasonló, és beleláttam onnan a Mennybe. Egyszer találkoztam ennek a hölgynek a férjével amikor még élt, most pedig láttam ott sétálgatni. Háttal állt nekem és egy nála idősebb emberrel sétált együtt és az ismeret beszéde által tudtam, hogy az az édesapja. Az Élet Folyója irányába sétáltak. Majd megkérdeztem az angyalom, hogy ki az akit látok. Ő megmondta a férfi nevét. Majd megkérdeztem, ki a másik ember. Azt mondta: „az édesapja.” Megkérdeztem: „És miről beszélgetnek?” Azt mondta: „Az nem tartozik rád. De azt elmondhatom, hogy olyan dolgokról, melyek korábban történtek az életükben és olyan dolgokat beszélnek át, melyek felől megbékélnek teljesen egymással.”*

**SID**: John, ez elképesztő! Megtennéd, hogy imádkozol most nézőinkért, hogy aktiválásra kerüljenek szellemi érzékeik most azonnal?

***JOHN****: Persze. És pontosan ez is fog történni! Ahogy Pál is impartálta, tehát megosztotta azt, amilye volt, én is ugyanezt szeretném most tenni! Atyám, a Jézus nevében imádkozom, hogy add a kijelentés és bölcsesség Szellemét most nézőinknek. Ahogy impartáltad, tehát átadtad nekem az ismeretet és érzékenységet és a Szellem dolgait, Atyám kérlek, hogy ugyanígy add meg NEKIK, hogy érzékennyé váljanak Szellemben, és hogy elméjük, gondolataik azonnal tudja érzékelni mindazt, ami történik a szellemvilágban. Atyám kérlek, hogy áraszd ki most ezt a keneted. Van most valaki, aki egy fekvőfotelben ül, és érzed most Isten jelenlétének egy sűrű megjelenését. Ott van most egy angyal melletted, aki fölkent téged a Szent Szellem által és ahogy érzed ezt a sűrű jelenlétét az Úrnak, ez egy ébredést hoz el számodra. Szinte súlya van ennek, jó értelemben, az igazság Szelleme nehezedik most rád. És te, aki ott ülsz ebben a fekvő-fotelben, ez az angyal megérinti most a vállaidat és olyan szavakat ad neked, melyek által megerősít benned dolgokat. Kérdezted az Urat, hogy az a bizonyos ember a Mennyben van –e, és az Atya azt mondja most neked: „Igen, a Mennyben van!” A fekvő foteled most félig fekvő helyzetben van állítva és úgy ülsz rajta. Atyám, kérem a Jézus nevében, hogy pecsételd el ezeket. Köszönöm Atyám az érzékenységet.*

**SID**: Puszta kíváncsiságból hadd kérdezzem: Látsz most itt angyalokat? És mit csinálnak?

***JOHN****: Igen, látom őket és állnak.*

**SID**: Milyen öltözékben vannak?

***JOHN****: Az, amelyik mögötted áll, egy palást-ruhában van, mely hasonló a köntöshöz. Velúr szerű, tehát bársonyos anyagú, mely kissé úgy néz ki, mint egy vastagabb selyem-ruha. Időnként különböző anyagú és színű ruhákban vannak, most ilyen köntösszerű ruhában van, melyen van még egy réteg palást-ruha, mely hosszabb és azon még egy réteg, mely olyasmi, mint egy kabát.*

**SID**: Mögötted is van néhány?

***JOHN****: Igen, érzékelem a jelenlétüket. Nem látom őket persze, de érzem őket.*

**SID**: Tudod mit? Akár megtapasztalod az angyalokat, akár nem, akarom, hogy megtapasztald azt, ami a legnagyobb és legcsodálatosabb, amit egy ember megtapasztalhat, és ez pedig Isten szeretetete. Amikor megérint Szellemével és maga Isten költözik a szívedbe, hogy benned éljen! Annyira egyszerű, hogy ahhoz kell segítség, hogy elvétsd a dolgot. Egyszerűen ismerd föl, hogy egy Szent Istenhez képest, te csupán bűnös ember vagy, és kérd Istent, hogy Jézus miatt bocsásson meg neked. Majd kérd Jézust, hogy lépjen be az életedbe és váljon életed Urává. Mondd ki saját szavaiddal, mert Ő annyira szeret téged, hogy ezt a szeretetét, még a TV, vagy számítógép képernyőjén keresztül is rád árasztja, most, ebben a pillanatban! Békessége árad most rád! A könyörületessége, mely gyógyít most! Csak emeld föl kezeidet, melyek mostmár szent kezek és mondd el Istennek, mennyire szereted Őt. Tedd meg most! Ő megérdemli!